CELEX: 32021D0215(02)
Language: bg
Date: 2020-12-02 00:00:00
Title: Решение на Комисията от 2 декември 2020 година за изменение на Решение 2011/C 253/04 за създаване на експертна пазарна група по платежни системи по отношение на неговия срок на действие 2021/C 52 I/02

15.2.2021   
               
               
                  BG
               
               
                  Официален вестник на Европейския съюз
               
               
                  CI 52/3
               
            
         РЕШЕНИЕ НА КОМИСИЯТА
         от 2 декември 2020 година
         за изменение на Решение 2011/C 253/04 за създаване на експертна пазарна група по платежни системи по отношение на неговия срок на действие
         (2021/C 52 I/02)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като има предвид, че:
         
                     (1)
                  
                  
                     С Решение 2011/C 253/04 от 29 август 2011 г. (1) Комисията създаде Експертна група по пазарите на платежни системи. Посоченото решение се прилага до 31 декември 2020 г. Експертната група има за цел да осигури на Комисията официална платформа, която дава възможност за структуриран обмен на мнения с участниците на пазара по въпроси, свързани с прилагането и тълкуването на Директива (ЕС) 2015/2366 на Европейския парламент и на Съвета (2).
                  
               
                     (2)
                  
                  
                     На 24 септември 2020 г. Комисията публикува Съобщение до Европейския парламент, Съвета, Европейския икономически и социален комитет и Комитета на регионите относно стратегията на ЕС за плащанията на дребно (3).
                  
               
                     (3)
                  
                  
                     В цяла Европа се предприемат различни инициативи за насърчаване и насочване на пазара към засилена стандартизация и повече иновации под егидата, наред с другото, на Групата на заинтересованите страни по отношение на картите, Съвета за малки плащания в евро и Европейския платежен съвет. Дори и като се имат предвид тези инициативи, все още съществува необходимост от официален форум за заинтересованите страни, който да дава възможност за структуриран обмен на мнения по въпросите, свързани с това развитие. Поради това е целесъобразно Експертната група по пазарите на платежни системи да продължи работата си още пет години.
                  
               
                     (4)
                  
                  
                     Поради това Решение 2011/C 253/04 от 29 август 2011 г. следва да бъде съответно изменено,
                  
               РЕШИ:
         
            Член единствен
            В член 8 от Решение 2011/C 253/04 от 29 август 2011 г. датата „31 декември 2020 г.“ се заменя с датата „31 декември 2025 г.“
         
         
            Съставено в Брюксел на 2 декември 2020 година.
            
               
                  За Комисията
               
               Mairead McGUINNESS
               
                  Член на Комисията
               
            
         
         
            (1)  Решение 2011/C 253/04 на Комисията от 29 август 2011 г. за създаване на експертна пазарна група по платежни системи (OВ C 253, 30.8.2011 г., стр. 3).
         
            (2)  Директива (ЕС) 2015/2366 на Европейския парламент и на Съвета от 25 ноември 2015 г. за платежните услуги във вътрешния пазар, за изменение на директиви 2002/65/ЕО, 2009/110/ЕО и 2013/36/ЕС и Регламент (ЕС) № 1093/2010 и за отмяна на Директива 2007/64/ЕО (ОВ L 337, 23.12.2015 г., стр. 35).
         
            (3)  COM(2020) 592 final